# Zeynep Kınacı

Zeynep Kınacı, també coneguda pel nom de guerra «Zîlan», (província de Malatya, Kurdistan del Nord, 10 d'agost de 1972 – Tunceli, 30 de juny de 1996) va ser una activista política kurda, militant del Partit dels Treballadors del Kurdistan (PKK) coneguda per haver estat el primer atac suïcida de l'organització. La manera com es va realitzar va influir en el paper de les dones dins del PKK.

## Trajectòria

L'any 1972 va néixer en un poble de la província de Malatya en una família de la tribu mamureki. Va estudiar Ciències socials a la Universitat Inönü de Malatya i va treballar a l'hospital estatal com a tècnica de raigs X. El 1995 es va unir al Partit dels Treballadors del Kurdistan (PKK).

### Atac suïcida

El 30 de juny de 1996 va disparar els explosius prop de soldats turcs que cantaven l'İstiklâl Marşı, matant al voltant de deu soldats i ferint més de trenta. Abans de l'atac, va escriure tres cartes en les quals explicava els motius de l'atac suïcida, una dirigida a la direcció del PKK, una a les dones lluitadores per la llibertat i una altra al poble revolucionari del Kurdistan. Segons les seves cartes, va veure l'acció executada a través del seu amor pels humans i la vida. Ho va sentir com a forma d'alliberar-se de l'opressió que havien de patir els kurds per part de Turquia. L'atac suïcida va ser com a resposta a un intent d'assassinat fallit contra Abdullah Öcalan el 6 de maig de 1996.

## Reconeixement

La seva mort va tenir un impacte profund en el paper de les dones del PKK. Per l'organització va ser exemplificada com a nova Inanna i l'equivalent femení d'un Kāveh modern que, com el company de partit Mazlum Doğan, es va suïcidar a la presó de Diyarbakir durant el Newroz de 1982. Avui en dia, el seu nom de guerra «Zîlan», però també el de «Mazlum», són noms populars a les províncies de Diyarbakir i Mardin. En la seva memòria, Gurbetelli Ersöz, l'antic redactor en cap del periódic Özgür Gündem, va adoptar com a nom de guerra «Zeynep» després d'unir-se al PKK. A Alemanya s'organitza anualment un festival Zilan en memòria seva.

## Vida personal

Quan es va suïcidar, Kınacı estava casada i el seu marit es trobava en situació de captivitat en presons turques.

## Referències

* ↑ Orhan, Mehmet. Political Violence and Kurds in Turkey: Fragmentations, Mobilizations, Participations & Repertoires (en anglès). Routledge, 2015. ISBN 978-1-317-42043-9.
* 1 2 3 4 5 Ahmed, Akbar. «15. Gender, Revenge, Mutation, and War». A: Jude Browne. Why Gender? (en anglès). Cambridge University Press, 2021. ISBN 978-1-108-83337-0.
* 1 2 3 4 5 6 Özcan, Ali̇ Kemal «The Nature and Resource Field of the Kurdish Resistance in Turkey: A Dormant Resource» (en anglès). Middle Eastern Studies, vol. 41, núm. 3, 2005, pàg. 399–402. DOI: 10.1080/00263200500106024. ISSN: 0026-3206. JSTOR: 4284373.
* ↑ «1996 Global Terrorism: Europe and Eurasia Overview» (en anglès). IRP.FAS.org. [Consulta: 28 juny 2023].
* 1 2 Gürbüz, Mustafa. Rival Kurdish Movements in Turkey (pdf) (en anglès). University of Amsterdam, p. 96–97.
* 1 2 Käser, 2021, p. 42.
* ↑ Yildiz, Güney. «Assassinations could upset the status quo in Turkey-PKK conflict» (en anglès). Middle East Institute, 06-08-2019. [Consulta: 28 juny 2023].
* 1 2 «A 'Goddess' of the Kurdish freedom struggle: A tribute to Zeynep Kınacı» (en anglès). MedyaNews.net, 30-06-2021. [Consulta: 28 juny 2023].
* 1 2 Çağlayan, Handan «3. Women’s Participation in 1990s and the Effects of this Participation on the Kurdish Movement’s Discourse» (en anglès). European Journal of Turkish Studies. Social Sciences on Contemporary Turkey, núm. 14, 01-06-2012. DOI: 10.4000/ejts.4657. ISSN: 1773-0546 [Consulta: gratuïta].
* ↑ Käser, 2021, p. 55.
* ↑ Çağlayan, Handan. Women in the Kurdish Movement, Mothers, Comrades, Goddesses (en anglès). Palgrave MacMillan, 2020. DOI 10.1007/978-3-030-24744-7. ISBN 978-3-030-24743-0.
* ↑ Adanir, Bedri. «16,585 People With Kurdish Name Zîlan in Turkey» (en anglès). Bianet.org, 21-05-2013. [Consulta: 28 juny 2023].
* ↑ Novellis, Andrea. «The Rise of Feminism in the PKK: Ideology or Strategy?» (pdf) (en anglès). Universitat de Venècia. [Consulta: 28 juny 2023].
* ↑ «Tausende Frauen auf dem Zîlan-Festival in Dortmund» (en alemany). ANFDeutsch.com. [Consulta: 28 juny 2023].
* ↑ «Zîlan-Frauenfestival in Leverkusen» (en alemany). OzgurPolitika.com. [Consulta: 28 juny 2023].

## Bibliografia

* Käser, Isabel. «The PKK – A Woman's Party?: A History of the Kurdish Women's Freedom Movement 1978–2020». A: The Kurdish Women's Freedom Movement: Gender, Body Politics and Militant Femininities (en anglès). Cambridge: Cambridge University Press, 2021. DOI 10.1017/9781009022194.002. ISBN 978-1-316-51974-5.